જો કે ત્યાર બાદ ગુજરાત હાઈકોર્ટમાં રહસ્યમય રીતે ભાનુશાળી સામે ફરિયાદ કરનાર યુવતીએ પોતે નોંધાવેલી ફરિયાદ પરત ખેંચવાની તૈયારી બતાડી હતી. આ ઘટના પછી મામલો થાળે પડી ગયો હોવાનું માનવામાં આવી રહ્યુ હતું, પણ થોડા દિવસ પહેલા દિલ્હીના દ્વારકા પોલીસ સ્ટેશનમાં એક વિધવા દ્વારા ફરિયાદ નોંધાવવામાં આવી હતી કે તે મૂળ નડીયાદની વતની છે અને છબીલ પટેલ દ્વારા તેને NGO શરૂ કરવા માટે મદદ કરવાનું વચન આપ્યા બાદ તેને દિલ્હી લઈ જવામાં આવી હતી જયાં તેની સાથે તેની ઈચ્છા વિરુદ્ધ શરીર સંબંધ બાંધ્યો હતો. આ ફરિયાદ બાદ પોતાની ઉપરના તમામ આરોપ ફગાવી દેતા છબીલ પટેલે પોતે આ મહિલાને ઓળખતા જ નથી તેવો દાવો કર્યો હતો.